|  |  |
| --- | --- |
| 26.05.2016. | Nr.6/8 |

**TUALETES TELPU DZELCEĻA STACIJĀ “CUKURFABRIKA” PIEŅEMŠANA BEZATLĪDZĪBAS LIETOŠANĀ UN PATAPINĀJUMA LĪGUMA NOSLĒGŠANA**

(ziņo I.Škutāne)

 **Atklāti balsojot ar 14 balsīm PAR –**S.Stoļarovs, S.Šalājevs, J.Bacāns, V.Grigorjevs, V.Ļevčenoks, R.Vectirāne, A.Garančs, A.Rāviņš, D.Olte, A.Rublis, A.Tomašūns, M.Buškevics, J.Strods, R.Šlegelmilhs, **PRET-** nav, **ATTURAS** – nav,

Jelgavas pilsētas domes administrācijā 2016.gada 4.aprīlī saņemta valsts akciju sabiedrības “Latvijas dzelzceļš” 2016.gada 2.aprīļa vēstule Nr.DN-6.3.1/173-2016 “Par publiskās lietošanas tualeti dzelzceļa pieturas punktā “Cukurfabrika”” ar lūgumu izskatīt iespēju pārņemt jaunbūvētā dzelzceļa pieturas punkta publiskās lietošanas tualetes apsaimniekošanu pašvaldības pārziņā, noslēdzot patapinājuma līgumu.

Nekustamais īpašums Pārmiju ielā 2, Jelgavā (kadastra numurs 0900 514 0006) sastāv no pieturas punkta “Cukurfabrika” pasažieru paviljona (kadastra apzīmējums 0900 014 0165 003) un saskaņā ar Jelgavas tiesas zemesgrāmatu nodaļas informāciju atrodas VAS “Latvijas dzelzceļš” īpašumā.

Saskaņā ar likuma ”Par pašvaldībām” 14.panta pirmās daļas 2.punktu, 15.panta pirmās daļas 2.punktu, 21.panta pirmās daļas 27.punktu, VAS “Latvijas dzelzceļš” 2016.gada 2.aprīļa vēstuli Nr.DN-6.3.1/173-2016, lai nodrošinātu pašvaldības autonomās funkcijas izpildi - gādāt par savas administratīvās teritorijas labiekārtošanu un sanitāro tīrību, un ņemot vērā to, ka Jelgavas pilsētas dome ar 2009.gada 26.novembra lēmumu Nr. 17/14 “Pārvaldes uzdevuma deleģēšana sabiedrībai ar ierobežotu atbildību “Zemgales EKO”” un Deleģēšanas līgumu Nr. 09-484 publisko tualešu apsaimniekošanu ir deleģējusi SIA „Zemgales EKO”,

**JELGAVAS PILSĒTAS DOME NOLEMJ:**

1. Pieņemt bezatlīdzības lietošanā publiskās lietošanas tualetes telpas 22,8 m2 kopplatībā, kas atrodas dzelzceļa pieturas punkta “Cukurfabrika” pasažieru paviljona ēkā Pārmiju ielā 2, Jelgavā (kadastra apzīmējums 0900 014 0165 003) un noslēgt patapinājuma līgumu ar valsts akciju sabiedrību “Latvijas dzelzceļš” par nedzīvojamo telpu patapinājumu (publiskās tualetes vajadzībām).
2. Pilnvarot SIA ”Zemgales EKO”, reģistrācijas Nr.43603040477, valdes locekli A.Jankovski noslēgt lēmuma 1.punktā minēto patapinājuma līgumu.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2016.gada 26.maijā